

**ระบบเตือนภัยเศรษฐกิจอุตสาหกรรมภาคตะวันออก**

**เดือนธันวาคม 2567 “ส่งสัญญาณปกติเบื้องต้น” ปรับตัวดีขึ้นจากเดือนก่อน**

**คาดการณ์เฉลี่ย 2 เดือนข้างหน้า “ส่งสัญญาณเฝ้าระวัง” มีภาวะชะลอตัว**

**คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวัง” มีภาวะชะลอตัวสูงกว่าปัจจุบัน**

**เผยแพร่ : 25 ธันวาคม 2567**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System of Eastern Industrial Economics (EWS\_E)**



**ระดับสัญญาณเตือนภัยขององค์ประกอบหลัก 2 เดือนข้างหน้า**

**ระดับสัญญาณเตือนภัยขององค์ประกอบเดือนธันวาคม 2567**

 **CONS\_11 CONS \_18 MNR\_TH NEW\_BOT PRO\_TH**

 **BSI\_TH\_3E BCI\_US CCI\_OECD CCI\_EA19 PMI\_JP**

 **CONS\_11 CONS\_18 MNR\_TH NEW\_BOT PRO\_TH**

 **BSI\_TH\_3E BCI\_US CCI\_OECD CCI\_EA19 PMI\_JP**

**ประเด็นสำคัญ : เดือนธันวาคม 2567**

* + **เศรษฐกิจอุตสาหกรรมภาคตะวันออกส่งสัญญาณปกติเบื้องต้น**
	+ **ปัจจัยภายในประเทศอยู่ในเกณฑ์เฝ้าระวัง โดยเฉพาะด้านกำลังซื้อที่ยังกดดันความต้องการสินค้าและความเชื่อมั่นทางธุรกิจ**
	+ **ปัจจัยต่างประเทศอยู่ในเกณฑ์ปกติเบื้องต้น แต่มีภาวะการชะลอตัว โดยเฉพาะตลาดสหรัฐฯ ที่ยังมีความไม่แน่นอนทางเศรษฐกิจจากนโยบายของรัฐบาลชุดใหม่ โดยเฉพาะการขึ้นภาษีนำเข้า**

**คาดการณ์ 2 เดือนข้างหน้า (ม.ค.-ก.พ.68) “ส่งสัญญาณเฝ้าระวัง”** ค่าวัฏจักรภาพรวมมีแนวโน้มชะลอตัวจากปัจจุบัน โดยปัจจัยในประเทศชะลอตัวเพิ่มขึ้นในด้านความเชื่อมั่นทางธุรกิจ เนื่องจากกำลังซื้อฐานรากยังคงอ่อนแอ ประกอบกับการผลิตของกลุ่มยานยนต์ยังมีความเปราะบาง
ขณะที่ปัจจัยต่างประเทศชะลอตัวตามความไม่แน่นอนทางเศรษฐกิจและการค้าของสหรัฐฯ และสหภาพยุโรป

**คาดการณ์ 4-6 เดือนข้างหน้า (มี.ค.-พ.ค.68) “ส่งสัญญาณเฝ้าระวัง”** มีความเสี่ยงที่จะหดตัวมากขึ้นจากปัจจุบัน โดยเฉพาะปัจจัยในประเทศ
ที่ยังต้องเฝ้าระวังในส่วนของกำลังซื้อและการบริโภคที่ซบเซา ส่วนปัจจัยต่างประเทศพบสัญญาณชะลอตัวในภาคการผลิตของสหรัฐฯ และสหภาพยุโรป

**ระดับสัญญาณเตือนภัยขององค์ประกอบหลัก ปัจจัยภายในประเทศ : *“ส่งสัญญาณเฝ้าระวัง”***

* **ยอดขายรถจักรยานยนต์ (CONS\_11) : “ส่งสัญญาณเฝ้าระวัง”** ค่าวัฏจักรมีระดับใกล้เคียงกับเดือนก่อน โดยปัจจัยด้านกำลังซื้อและการเข้มงวดในการให้สินเชื่อยังเป็นข้อจำกัดของการเติบโต อย่างไรก็ตามตามยอดขายรถจักรยานยนต์กลับมาขยายตัวได้ในเดือนนี้
* **ดัชนีปริมาณจำหน่ายน้ำมันฯ (ปรับฤดูกาล) (CONS\_18) : “ส่งสัญญาณปกติเบื้องต้น”** แม้ค่าวัฏจักรขยายตัวชะลอตัวต่อเนื่อง แต่ยังมีระดับอยู่ในภาวะปกติเบื้องต้น เนื่องจากปริมาณจำหน่ายขยายตัวได้ โดยการบริโภคน้ำมันปรับเพิ่มขึ้นตามความต้องการใช้ในช่วงเทศกาลปลายปีและการท่องเที่ยว
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : “ส่งสัญญาณปกติเบื้องต้น”** ค่าวัฏจักรเริ่มมีทิศทางชะลอตัวสอดคล้องกับทิศทางอัตราดอกเบี้ยนโยบายที่อาจมีการปรับลดอัตราดอกเบี้ยเพื่อให้สอดคล้องกับระดับอัตราเงินเฟ้อ
* **ดัชนีคำสั่งซื้อใหม่ทั้งหมดของไทย (NEW\_BOT) : “ส่งสัญญาณเฝ้าระวังลดลง”** ค่าวัฏจักรติดลบน้อยลงแต่ยังอยู่ในเกณฑ์ที่ต้องเฝ้าระวัง โดยความเชื่อมั่นด้านคำสั่งซื้อลดลงเมื่อเทียบกับช่วงเดียวกันของปีก่อน จากการหดตัวในกลุ่มผลิตยานยนต์ อย่างไรก็ตาม ความเชื่อมั่นมีการปรับเพิ่มขึ้นในกลุ่มผลิตพลาสติกและยางพาราที่มีความต้องการบรรจุภัณฑ์อาหารที่เพิ่มขึ้นและการสะสมสต๊อกยางของจีนในช่วงราคายางปรับลดลง
* **ดัชนีการผลิตของไทย (PRO\_TH) : “ส่งสัญญาณเฝ้าระวังลดลง”** ค่าวัฏจักรติดลบน้อยลงแต่ยังอยู่ในเกณฑ์ที่ต้องเฝ้าระวัง ค่าดัชนีหดตัวเมื่อเทียบกับ
ช่วงเดียวกันของปีก่อน โดยความเชื่อมั่นด้านการผลิตในกลุ่มยานยนต์ยังคงหดตัว ขณะที่ในกลุ่มผลิตภัณฑ์อาหาร กลุ่มพลาสติก และยางพาราขยายตัวจาก
การเข้าสู่ฤดูกาลท่องเที่ยวช่วยให้อุปสงค์ดีขึ้น
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังเพิ่มขึ้น”** ค่าวัฏจักรปรับลดลงเข้าใกล้จุดต่ำสุดระยะสั้น จากองค์ประกอบดัชนีความเชื่อมั่นด้านต้นทุน ด้านการผลิต และด้านผลประกอบการที่ลดลง

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณปกติเบื้องต้นในทิศทางชะลอตัว”***

* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณเฝ้าระวังลดลง”** ค่าวัฏจักรมีแนวโน้มทรงตัว โดยภาคธุรกิจมีความกังวลต่อ
ความไม่แน่นอนทางเศรษฐกิจจากโยบายของรัฐบาลชุดใหม่ โดยเฉพาะการปรับขึ้นภาษีนำเข้า
* **ดัชนีความเชื่อมั่นผู้บริโภคของโออีซีดี (CCI\_OECD) : “ส่งสัญญาณชะลอตัว”** ค่าวัฏจักรขยายตัวในระดับใกล้เคียงกับเดือนก่อน เศรษฐกิจโลกอยู่ในช่วงรอความชัดเจนจากนโยบายของรัฐบาลใหม่ของสหรัฐฯ
* **ดัชนีความเชื่อมั่นผู้บริโภคของสหภาพยุโรป (CCI\_EA19) : “ส่งสัญญาณชะลอตัว”** ค่าวัฏจักรขยายตัวจากการคาดการณ์ว่าภาคการผลิตจะปรับตัว
ดีขึ้นในระยะข้าง อย่างไรก็ตาม เศรษฐกิจของสหภาพยุโรปยังมีความไม่แน่นอน การบริโภคฟื้นตัวได้ช้า และตลาดแรงงานยังคงอ่อนแอ
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณปกติเบื้องต้น”** ค่าวัฏจักรมีแนวโน้มลดระดับลง โดยระดับดับผลผลิตปรับลดลงท่ามกลางคำสั่งซื้อใหม่ที่ลดลงอย่างต่อเนื่องจากทั้งการบริโภคในประเทศและการส่งออก ระดับการจ้างงานปรับลดลงตามภาระงานคงค้างที่ซบเซา นอกจากนี้ ยังต้องเผชิญกับภาระต้นทุนที่สูงขึ้นตามราคาวัตถุดิบและปัญหาจากเงินเยนที่อ่อนค่า



**ที่มาของข้อมูล**

1. **ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน
แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH) และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_3E)** ข้อมูลจากธนาคารแห่งประเทศไทย
2. **ดัชนีความเชื่อมั่นทางธุรกิจสหรัฐอเมริกา (BCI\_US), ดัชนีชี้นำเศรษฐกิจ
สหภาพยุโรป (CCI\_EA19) และดัชนีชี้นำเศรษฐกิจของโออีซีดี (CCI\_OECD)**
ข้อมูลจากองค์การ-เพื่อความร่วมมือและการพัฒนาทางเศรษฐกิจ (OECD)
3. **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP)** ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนตุลาคม-พฤศจิกายน 2567)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)**

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

